Man vermoor glo meisie, pleeg selfmoordŉ Man het glo Saterdag sy vriendin doodgeskiet waarna hy glo selfmoord gepleeg het in Mankweng in Limpopo. Konst. Moses Molepo, woordvoerder van die polisie, sê die 29-jarige vrou het glo by haar 36-jarige kêrel gaan kuier waarna hulle glo in ŉ argument betrokke geraak het. “Die kêrel het glo ŉ ongelisensieerde vuurwapen uitgeruk en haar in die kop geskiet waarna hy glo selfmoord gepleeg het. Die man is op die toneel dood verklaar terwyl die vrou met haar aankoms by die hospitaal dood verklaar is.” Molepo sê die name van die oorledenes kan nog nie bekend gemaak word nie aangesien hulle naasbestaandes nog in kennis gestel moet word. Die polisie doen ŉ geregtelike doodsondersoek en ondersoek ŉ saak van moord.